Δήμος Πειραιά

Ο Δήμος Πειραιά αποτελεί τον κεντρικό δήμο της ευρύτερης περιοχής του Πειραιά και έδρα της ομώνυμης Περιφερειακής Ενότητας, στην Περιφέρεια Αττικής. Η έκτασή του είναι περίπου 10,8km2 και ο πληθυσμός του 163.572 κάτοικοι (Απογραφή 2021). Ιστορία Ο Δήμος Πειραιώς ιδρύθηκε το 1835 και αποτέλεσε έναν από τους δήμους στους οποίους διαιρέθηκε αρχικά η Αττική. Τα αρχικά όρια του δήμου διατηρήθηκαν σχεδόν αμετάβλητα για περίπου έναν αιώνα. Το 1925 αποσπάστηκε από τον δήμο ο οικισμός Νέο Φάληρο που ορίστηκε έδρα της Κοινότητας Νέου Φαλήρου. Το 1934 αποσπάστηκε ο οικισμός Κουτσικάρι από τον Δήμο Αθηναίων και εντάχθηκε στον Δήμο Πειραιώς. Τα επόμενα χρόνια πραγματοποιήθηκαν αποσπάσεις οικισμών από τον Δήμο Πειραιώς και σύσταση νέων δήμων. Το 1933 αποσπάστηκε ο οικισμός Νέα Κοκκινιά που ορίστηκε έδρα του Δήμου Νέας Κοκκινιάς (μετέπειτα Δήμος Νίκαιας). Την ίδια χρονιά αποσπάστηκε επίσης το Πέραμα που ορίστηκε έδρα της Κοινότητας Περάματος. Στην Κοινότητα Περάματος εντάχθηκε επίσης ο οικισμός Νέο Ικόνιο. Την επόμενη χρονιά αποσπάστηκε ο οικισμός Κουτσικάρι που ορίστηκε έδρα της Κοινότητας Κορυδαλλού και την ίδια χρονιά αποσπάστηκε ο οικισμός Ταμπούρια που ορίστηκε έδρα του νεοσύστατου δήμου Ταμπουρίων. Στον Δήμο Ταμπουρίων εντάχθηκαν επίσης οι οικισμοί Αμφιάλη, Ανάληψη, Ανάσταση, Ευγενία και Άγιος Γεώργιος Κερατσινίου. Το 1950 αποσπάστηκε ο οικισμός Δραπετσώνα και ορίστηκε έδρα της Κοινότητας Δραπετσώνος. Το 1968 επανήλθε στον Δήμο Πειραιά το Νέο Φάληρο καθώς ο Δήμος Νέου Φαλήρου καταργήθηκε. Τα επόμενα χρόνια ο Δήμος Πειραιά έμεινε αμετάβλητος και διατηρήθηκε αμετάβλητος και μετά την εφαρμογή του Προγράμματος Καλλικράτης το 2010. Δημοτικές Κοινότητες, Συνοικίες & Περιοχές Με βάση το Γενικό Πολεοδομικό Σχέδιο (ΦΕΚ 79/Δ/1988), ο Δήμος Πειραιά διαιρείται σε πέντε δημοτικές κοινότητες (Πρόγραμμα Καλλικράτης), 20 συνοικίες και 51 πολεοδομικές ενότητες (γειτονιές). Στο ΓΠΣ δεν γίνεται ρητή αναφορά σε επιμέρους ονομασίες των συνοικιών ή των γειτονιών, παρά μόνο αριθμούνται με βάση το διαμέρισμα ή την συνοικία της οποίας αποτελούν υποδιαίρεση. Δημοτικές Κοινότητες Ο Δήμος Πειραιά χωρίζεται σε 5 κοινότητες. Α' Κοινότητα Πειραϊκή, Χατζηκυριάκειο, Νέα Καλλίπολη, Πηγάδα, Υδραίικα, Φρεαττύδα, Βρυώνη, Κέντρο Β' Κοινότητα Ζέα (ή Πασαλιμάνι), Τερψιθέα (ή Τρούμπα), Αγορά, Ηλεκτρικός (ή Λεμονάδικα), Γούβα του Βαβούλα, Καστέλλα (ή Προφήτης Ηλίας), Μικρολίμανο Γ' Κοινότητα Νέο Φάληρο, ΣΕΦ, Μυρτιδιώτισσα Δ' Κοινότητα Καμίνια, Απόλλωνας, Παλαιά Κοκκινιά Ε' Κοινότητα Ταμπούρια, Μανιάτικα, Αγία Σοφία, Παπαστράτειο, Άγιος Διονύσιος - Βούρλα, Κοπή Συνοικίες & Περιοχές Αναλυτικά οι συνοικίες και περιοχές στα διοικητικά όρια του Δήμου Πειραιά: Υπηρεσίες του Δήμου & Δημοτικοί Φορείς Διάρθρωση υπηρεσιών του Δήμου Η δομή των δημοτικών υπηρεσιών καθορίζεται με βάση τον εκάστοτε ισχύοντα Οργανισμό Εσωτερικής Υπηρεσίας (Ο.Ε.Υ.). Οι υπηρεσίες του Δήμου Πειραιά διαρθρώνονται ως εξής: Διευθύνσεις, Τμήματα και Γραφεία εκτός Γενικών Διευθύνσεων, που υπάγονται απευθείας στο Δήμαρχο και το Γενικό Γραμματέα Γραφείο Δημάρχου Γραφείο Γενικού Γραμματέα Γραφείο Προέδρου Δημοτικού Συμβουλίου Γραφεία Αντιδημάρχων Αυτοτελές Τμήμα Διαφάνειας και Διαδικτυακής Πύλης Αυτοτελές Τμήμα Εσωτερικού Ελέγχου και Διασφάλισης Ποιότητας Γραφείο Πολιτικής Προστασίας και Διαχείρισης Κρίσεων Γραφεία Δημοτικών Παρατάξεων Νομική Υπηρεσία Συμπαραστάτης του Δημότη και της Επιχείρησης Αυτοτελές Τμήμα Διαχείρισης Δράσεων ΟΧΕ/ΒΑΑ Γενική Διεύθυνση Διοικητικών και Οικονομικών Υπηρεσιών, συγκροτούμενη από τις κάτωθι διευθύνσεις Διεύθυνση Διοίκησης Διεύθυνση Ανθρώπινου Δυναμικού και Κατάρτισης Διεύθυνση Ληξιαρχείου και Δημοτικής Κατάστασης Διεύθυνση Εξυπηρέτησης Πολιτών Διεύθυνση Βρεφονηπιακών Σταθμών Διεύθυνση Οικονομικών Υπηρεσιών Διεύθυνση Προσόδων και Εμπορίου Διεύθυνση Δημόσιας Υγείας και Κοινωνικών Υπηρεσιών Διεύθυνση Παιδείας και Δια Βίου Μάθησης Διεύθυνση Πολιτισμού Διεύθυνση Εξωστρέφειας - Τουρισμού και Ευρωπαϊκών Προγραμμάτων Διεύθυνση Δημοτικής Αστυνομίας Γενική Διεύθυνση Τεχνικών Υπηρεσιών και Περιβάλλοντος, αποτελούμενη από τις κάτωθι διευθύνσεις Διεύθυνση Προγραμματισμού και Βιώσιμης Ανάπτυξης Διεύθυνση Υπηρεσίας Δόμησης και Γενικού Σχεδιασμού Πόλης Διεύθυνση Οδοποιίας-Αποχέτευσης Διεύθυνση Καθαριότητας και Ανακύκλωσης Διεύθυνση Περιβάλλοντος και Πρασίνου Διεύθυνση Αρχιτεκτονικού και λοιπών Τεχνικών Έργων Διεύθυνση Μηχανολογικού-Ηλεκτρολογικού Διεύθυνση Πληροφορικής Διεύθυνση Δημοτικής Περιουσίας και Κτηματολογίου Νομικά πρόσωπα Δήμου Πειραιά Οργανισμός Πολιτισμού, Αθλητισμού και Νεολαίας Δήμου Πειραιά (Ο.Π.Α.Ν.) Κοινωφελής Δημοτική Επιχείρηση Πειραιά (Κ.Ο.Δ.Ε.Π.) Δημοτική Ραδιοφωνία Πειραιά "Κανάλι Ένα" Αναπτυξιακός Οργανισμός Δήμου Πειραιά Εκπαίδευση Πρωτοβάθμια και Δευτεροβάθμια εκπαίδευση Στα όρια του Δήμου Πειραιά λειτουργούν 46 νηπιαγωγεία και 49 δημοτικά σχολεία, μεταξύ των οποίων και κάποια ειδικής αγωγής (1 νηπιαγωγείο και 4 δημοτικά). Επίσης, λειτουργούν 20 γυμνάσια (1 εσπερινό, 1 μουσικό σχολείο), 15 γενικά λύκεια (1 εσπερινό) και 12 επαγγελματικά (κάποια εκ των οποίων ειδικής επαγγελματικής εκπαίδευσης). Ανώτερη και Ανώτατη εκπαίδευση Στον Δήμο Πειραιά εδρεύουν: το Πανεπιστήμιο Πειραιώς (ΠΑ.ΠΕΙ.) η Σχολή Ναυτικών Δοκίμων (Σ.Ν.Δ.) του Πολεμικού Ναυτικού Η Σχολή Λιμενοφυλάκων και η Σχολή Δοκίμων Σημαιοφόρων (Σ.Δ.Σ.Λ.Σ. - ΕΛ.ΑΚΤ.) του Λιμενικού Σώματος - Ελληνικής Ακτοφυλακής. Υγεία & Κοινωνικές Υπηρεσίες Εντός των ορίων του δήμου Πειραιά εδρεύουν οι κάτωθι υγειονομικές μονάδες: Τζάνειο Γενικό Νοσοκομείο Πειραιά Ειδικό Αντικαρκινικό Νοσοκομείο Μεταξά Ναυτικό Νοσοκομείο Πειραιά Πολιτισμός Στα όρια του Δήμου Πειραιά βρίσκονται σημαντικά μουσεία, αρχαιολογικοί και πολιτιστικοί χώροι, από τους οποίους ξεχωρίζουν: Δημοτικό Θέατρο Πειραιά Δημοτική Πινακοθήκη Πειραιά Βεάκειο Θέατρο Πειραιά Μενάνδρειο Θέατρο Πειραιά (Δελφινάριο) Αρχαιολογικό Μουσείο Πειραιά Ναυτικό Μουσείο Ελλάδος Ιστορικό Αρχείο Δήμου Πειραιά Δημοτική Βιβλιοθήκη Πειραιά Μουσείο Ηλεκτρικών Σιδηροδρόμων (ΗΣΑΠ) Αθλητισμός Στον Πειραιά υφίστανται αθλητικές εγκαταστάσεις εθνικής σημασίας, όπως: Στάδιο Γεώργιος Καραϊσκάκης Στάδιο Ειρήνης και Φιλίας Αθλητικά Σωματεία Από το Δήμο του Πειραιά έχουν αναδειχθεί πολλοί αθλητικοί Σύλλογοι, με τον δημοφιλέστερο μέχρι σήμερα να είναι ο Ολυμπιακός Σύνδεσμος Φιλάθλων Πειραιώς και ακολουθεί ο Εθνικός Όμιλος Φιλάθλων Πειραιώς - Φαλήρου. Άλλοι γνωστοί Σύλλογοι του Δήμου Πειραιά είναι ο Ατρόμητος Πειραιώς, ο Αργοναύτης Πειραιώς, ο Πειραϊκός Σύνδεσμος, ο Όμιλος Ερετών, ο Φοίβος Πειραιώς και άλλοι. Αναλυτικά τα αθλητικά Σωματεία του Δήμου Πειραιά είναι τα εξής: Πληθυσμός Εικόνες Δείτε επίσης Κατάλογος δημάρχων Πειραιά Παραπομπές Εξωτερικοί σύνδεσμοι Δήμος Πειραιώς